U-I-229/98
Natisni
Opravilna št.:
U-I-229/98
Datum odločitve:
23. 9. 1998
Objavljeno:
OdlUS VII, 168
ECLI:
ECLI:SI:USRS:1998:U.I.229.98
Akt:
Zakon o varnosti cestnega prometa (Uradni list RS, št. 30/98) (ZVCP), 117. čl.

Zakon o prekrških (Uradni list SRS, št. 25/83, 42/85, 47/87, 5/90 in Uradni list RS, št. 10/91, 13/93, 66/93, 39/96, 61/96 - odl. US, 35/97, 73/97 - odl US in 87/97) (ZP), 3. odst. 29. a čl.
Izrek:
Postopek za preizkus pobude za oceno ustavnosti 117. člena Zakona o varnosti cestnega prometa in tretjega odstavka 29.a člena Zakona o prekrških se ustavi.
Evidenčni stavek:
Ker pobudnica ni navedla, s čim izkazuje pravni interes za izpodbijanje določb Zakona o varnosti cestnega prometa in Zakona o prekrških, je Ustavno sodišče postopek za preizkus pobude ustavilo.
Geslo:
Ustavitev postopka zaradi nedopolnitve nepopolne vloge v določenem roku.
Pravna podlaga:
Ustava, 162. čl.
Zakon o Ustavnem sodišču (ZUstS), 24., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Darja Lesjak, Žalec
Datum vloge:
4. 6. 1998
Vrsta odločitve:
sklep
Vrsta rešitve:
ustavitev
Dokument:
US19076
Dokument v PDF obliki:
U-I-229-98.pdf
64 KB
Prenesite datoteko
U-I-229/98
23.9.1998
S K L E P
Ustavno sodišče je v postopku za preizkus pobude Darje Lesjak iz Žalca in drugih na seji dne 23. septembra 1998
s k l e n i l o :
Postopek za preizkus pobude za oceno ustavnosti 117. člena Zakona o varnosti cestnega prometa (Uradni list RS, št. 30/98) in tretjega odstavka 29.a člena Zakona o prekrških (Uradni list SRS, št. 25/83, 42/85, 47/87, 5/90 in Uradni list RS, št. 10/91, 13/93, 66/93, 39/96, 61/96 - odl. US, 35/97, 73/97 - odl. US in 87/97) se ustavi.
O b r a z l o ž i t e v
1. Izpodbijani določbi Zakona o varnosti cestnega prometa (v nadaljevanju: ZVCP) in Zakona o prekrških (v nadaljevanju: ZP) razlikujeta med vozniki začetniki in ostalimi vozniki. Pobudniki menijo, da je tako razlikovanje v nasprotju z načelom enakosti pred zakonom iz 14. člena Ustave.
2. Po drugem odstavku 162. člena Ustave lahko vsakdo da pobudo za začetek postopka pred Ustavnim sodiščem, če izkaže svoj pravni interes. Po določbi 24. člena Zakona o Ustavnem sodišču (Uradni list RS, št. 15/94) je pravni interes za vložitev pobude podan, če izpodbijani predpis neposredno posega v pobudnikove pravice, pravne interese oziroma pravni položaj. Prva podpisana pobudnica - le njen naslov je bil v pobudi naveden - je bila pozvana, naj izkaže pravni interes za vložitev pobude. Hkrati je bila opozorjena, da druge osebe, ki so podpisale pobudo, niso navedle naslovov svojih prebivališč in da jih brez tega ni mogoče šteti za pobudnike. Dopis za dopolnitev pobude je pobudnica prejela 20. junija 1998, a se nanj ni odzvala. Ustavno sodišče je zato postopek za preizkus pobude ustavilo.
3. Ustavno sodišče je ta sklep sprejelo ob smiselni uporabi tretjega odstavka 28. člena Zakona o Ustavnem sodišču v sestavi: predsednik dr. Lovro Šturm ter sodnici in sodniki dr. Miroslava Geč - Korošec, dr. Tone Jerovšek, mag. Matevž Krivic, Franc Testen, dr. Lojze Ude, dr. Dragica Wedam - Lukić in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm